Source: http://www.pravnica.net/forum/viewtopic.php?f=4&t=2001
Timestamp: 2019-11-17 13:12:17+00:00
Document Index: 2732716

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'Sodišče ', 'Sodišče ', 'sodišče ', 'Sodišče ']

Ima kdo uro prostega časa za pomoč so-študentu? - Pravnica.net
Seznam forumov Splošno Debata
Ima kdo uro prostega časa za pomoč so-študentu?
Splošna debata o življenju in družbi
Pridružen: 30. Sep 2013 20:17
Odgovor Napisal/-a cegu » 30. Sep 2013 20:25
Pozdravljeni. Sem nov na forumu in to je moj prvi post.
Študiram na Fakulteti za Elektrotehniko (absolvent) in sem prišel v eno pravno težavo glede dedovanja. Very long story short, eden od dedičev izpodbija oporoko na podlagi neprištevnosti lastnika (izmišljotina), 27-ega sem od sodišča dobil tožbo in zahtevo naj odgovorim v 30 dneh. Sicer bi lahko sam odpisal odgovor, vendar ne poznam nobenih trikov in 'skritih' tekstov, zato bi potreboval pomoč od nekoga ki se vsaj malo na to spozna. Denarja za odvetnika pa seveda - nimam.
Bi bil mi bil kdo od vas pripravljen pomagati? V zameno lahko ponudim karkoli kar se tiče IT-ja in/ali udeležbo na strelski vaji.
Pridružen: 13. Jul 2009 22:11
Re: Ima kdo uro prostega časa za pomoč so-študentu?
Odgovor Napisal/-a alisha » 04. Okt 2013 00:53
cegu napisal/-a: Pozdravljeni. Sem nov na forumu in to je moj prvi post.
kaj da probaš sestaviti in greš potem na brezplačno pravno pomoč, ki se izvaja v okviru okrajnih sodišč (tam delajo študenti višjih letnikov)
če izpolniš določene finančne kriterije, se ti lahko brezplačno dodeli tudi odvetnika (sam to traja in ti zna iti rok, tako da vložiš najprej odgovor na tožbo, potem pa še obrazec za brezplačno pomoč)
Odgovor Napisal/-a Alja » 04. Okt 2013 01:20
Jaz ti lahko pomagam. Piši mi zs, če še potrebuješ pomoč.
zdene32
Pridružen: 20. Jan 2009 20:27
Odgovor Napisal/-a zdene32 » 04. Okt 2013 11:42
Lahko pišeš tudi meni na ZS.
w4nkst4
Pridružen: 02. Feb 2009 11:27
Odgovor Napisal/-a w4nkst4 » 05. Okt 2013 13:20
Mene bolj zanima, če kdo ve, če v tem primeru sodišče lahko izda zamudno sodbo, če toženec v zakonsko določenem roku ne odgovori na tožbo? ker to bi pol tko zgledal, da ta sodedič zatrjuje zapustnikovo nerazsodnost, toženec ne bi odgovoru na tožbo in sodišče bi ugodilo zahtevku sodediča. je sploh možna zamudna sodba v dednem pravu?
Pridružen: 22. Sep 2012 22:17
Odgovor Napisal/-a mornar » 05. Okt 2013 16:40
Če prav razumem Ceguv post se je eden izmed dedičev na zapuščinski obravnavi skliceval na 2. odstavek 59. člena ZD (neveljavnost oporoke, ker oporočitelj ni bil sposoben za razsojanje). V tem primeru sodišče prekine zapuščinsko obravnavo in napoti stranke na pravdo ali upravni postopek. Kot razumem je bilo v primeru dediča (?) cegu sporno dejstvo od katerega je odvisna pravica do dediščine, predvsem veljavnost oporoke (1. alineja 2. odstavka 210. člena ZD). Ko sodišče stranke napoti na pravdo pa ne velja več ZNP temveč gre za pravdni postopek, kjer se uporabi ZPP (odgovor w4nkst4-tu na vprašanje ali je možna zamudna sodba v dednem pravu: v zapuščinskem postopku ne, v pravdi pa ja), kar pomeni, da je možna tudi zamudna sodba. Vendar to ne velja absolutno, izpolnjeni morajo biti tudi dodatn pogoji, razen, da tožnik ne odgovori na tožbo, eden takšnih dodatnih pogojev je n. pr., da izhaja utemeljenost tožbenega zahtevka iz dejstev, ki so navedena v tožbi (več glej 318. člen ZPP).
In nasvet cegu-ju: res bi lahko sam napisal nekaj kot odgovor, vendar smisel odgovora na tožbo ni nekaj napisati, temveč z dokazi ovreči navajanja tožnika v tožbi. Veliko nas je, ki bi ti bili pripravljeni pomagati, vendar ne samo na podlagi podatkov, ki si jih napisal v postu. S tem si ni kaj pomagati, zato ti svetujem, da se vendarle posvetuješ z odvetnikom, ki se spozna na te zadeve, pa mu predlagaj, da ga boš plačal iz zapuščine, ko bo v pravdi uspel.
PS. cegu, mogoče se srečava tudi na kakšni strelski vaji, prav danes sem imel vajo v streljanju s M-70 in M-57 (kljub starosti po mojem mnenju ena boljših in točnih pištol)
Odgovor Napisal/-a cegu » 06. Okt 2013 02:41
Najlepša hvala za toliko odgovorov. Nekoga sem že kontaktiral in mi je obljubil pomoč, vseh ki jih pa nisem pa se jim zahvaljujem za ponujeno pomoč in se opravčujem če jim nisem pisal.
Hvala mornarju za nasvet. Njegove obtožbe tudi ovračam z dokazi, on jih namreč nima. Tožba z njegove strani zgleda kot spis tretješolca, pa čeprav ga je napisala odvetnica; vendar sem vseeno previden. Zdi semi sicer da bo nemogoče dokazati neprištevnost, sploh zaradi zapusnikovega sodelovanja z različnimi organizacijami ter aktivnem družbenem življenju prav do smrti. Navedel bom tudi priče, ki jih lahko zaslišijo, uspel sem dobiti tudi zdravniško potrdilo njegovega osebnega zdravnika.
Mogoče mi lahko dodatno obrazložite pcto 3000€. Kaj to pomeni in kakšne finančne posledice ta številka ima. Skupna vrednost vseh nepremičnin je po ocenitvi države okrog 400.000€, pcto v tožbi pa je zapisan več kot 100x manj. Je od te številke odvisna cena sodišča ali kaj podobnega?
Če kdo želi, mu lahko pošljem tožbo po e-pošti. (To lahko storim legalno?)
Odgovor Napisal/-a mornar » 06. Okt 2013 10:28
Pcto pomeni "punktum", to pa pomeni, da se v primeru ko v tožbenem zahtevku ni naveden znesek, ki se vtožuje (v konkretnem primeru je spor zaradi veljavnosti oporoke in ne znesek), določi tožnik vrednost spornega predmeta, da se lahko odmeri višina sodne takse in druge obveznosti tožnika (tudi nagrada odvetniku). Pcto se v praksi prikaže vedno nekoliko nižje, da je plačilo sodne takse nižje, če je pa ta znesek že nenormnalno nizek pa na to dejstvo tako opozori sodišče.
Prav je cegu, da si previden, ne verjamem, da odvetnica ni vedela kaj piše. Napisal si, da je pokojni sodeloval z različnimi organizacijami ter vodil aktivno družbeno življenje prav do smrt. Ne zameri cegu, to še ni dokaz. V primeru zapustnika bo potrebno dokazati, da se je v času, ko je napisal oporoko, zavedal kaj piše (torej v času ko je napisal oporoko, kakšen je bil zapusnik kasneje ni več pomembno), torej ni pomembmno njegovo fizično stanje (sodelovanje z različnimi organizacijami in vodenje aktivnega družbenega življenja), temveč duševno stanje zapusnika v času ko je napisal oporoko (ni nujno da gre za trajno duševno motnjo, je že dovolj začasna).
Vsekakor se mi zdi, da bo to zapleteno pravdanje. Pa četudi dedič (tožnik) pravdo izgubi, če izpolni ostale pogoje (v kakšnem sorodnem odnosu je bil tožnik do zapustnika), lahko še vedno uveljavlja nujni delež.
Odgovor Napisal/-a cegu » 06. Okt 2013 21:19
Aha. Glede nujnega deleža ni problem, saj tožnik tudi deduje, le dovolj mu ni. Zdi semi čudno, da je treba dokazovati prištevnost in ne neprištevnnost.
Torej bi bilo dobro za vsako oporoko posebej, glede na datum, poiskati dokaze za prištevnost?
Odgovor Napisal/-a mornar » 06. Okt 2013 21:32
cegu napisal/-a: Aha. Glede nujnega deleža ni problem, saj tožnik tudi deduje, le dovolj mu ni. Zdi semi čudno, da je treba dokazovati prištevnost in ne neprištevnnost.
Ja tako je to, če je oporoka sporna tožnik hoče dokazati zapustnikovo neprištevnost, toženec pa obratno, na koncu pa sodišče odloči. Glede več oporok: šteje tista, ki je bila zadnja napisana, ta "razveljavi" vse prejšnje.
Odgovor Napisal/-a cegu » 06. Okt 2013 22:13
Pravzaprav sedaj opažam, da toženec spodbija s 60im členom ZD. Ima "neprištevnost" kakšno vlogo sploh pri tem členu?
Se opraivčujem, vem da ga lahko sam preberem in sem ga; vendar je razlaga pravnikov ponavadi vedno drugačna kot razlaga navadnega smrtnika:)
Odgovor Napisal/-a w4nkst4 » 07. Okt 2013 21:41
lej itak je dokazno breme na njegovi strani ti se used si nalij jacka in upej da pravna država deluje sej če veš da nima dokazov pol je kul če pa ma on kšn dokaz s katerim bo dokazu kšn izpolnjen pogoj iz 60zd pol si ga pa najebu =)
Odgovor Napisal/-a w4nkst4 » 07. Okt 2013 21:44
Neveljavnost oporoke
(1) Neveljavna je oporoka, če je bil oporočitelj z grožnjo ali s silo prisiljen, da jo je napravil, ali če se je odločil, da jo napravi zaradi zvijače ali zaradi tega, ker je bil v zmoti.
(2) Grožnja, sila ali zvijača ima za posledico neveljavnost oporoke tudi tedaj, če izvira od tretje osebe.
(3) Oporočna razpolaganja so neveljavna tudi tedaj, če je bil oporočitelj v zmoti o dejstvih, ki so ga nagnila k takim razpolaganjem.
(4) Če so samo nekatera določila oporoke napravljena pod vplivom grožnje ali sile, zaradi zvijače ali v zmoti, tedaj so samo ta določila neveljavna.
Odgovor Napisal/-a w4nkst4 » 07. Okt 2013 21:46
kokr js vem velja domneva prištevnosti, logično, on jo more izpodbit in pridemo do neprištevnosti, newem pa če ti to pol loh spet nazaj izpodbijaš da pridemo spet do prištevnosti
Odgovor Napisal/-a cegu » 11. Okt 2013 18:50
Torej, če mu uspe dokazat neprištevnost (oz. če pravna država ne deluje ), lahko na podlagi tega kasneje izpodbijam tudi zapustnikove darilne pogodbe?
To s čimer zapustnik razpolaga ob smrti je le polovica tega, s čimer je razpolagal leta 2008. V oporokah zdej zgleda to tako, da gre večina premoženja prav nam in valjda gre tožniku (ter ostalim dedičem) zdej na roke, da oporoke razveljavi in to polovico ki je še ostala razdeli na 'enake' dele.
Odgovor Napisal/-a mornar » 11. Okt 2013 20:44
In kaj je sedaj sploh predmet pravde: neveljavna oporoka zaradi zapustnikove neprištevnosti ali gre za neveljavnost oporoke, ki jo določa 60. člen ZD? Sodišče bo namreč odločalo samo v mejah postavljenega zahtevka zato je debata o tem kaj bi bilo če bi bilo, samo izguba časa in energije.
Odgovor Napisal/-a zdene32 » 29. Okt 2013 09:34
Ne na podlagi tega ne moreš spodbijat prej sklenjene darilne pogodbe, ker s tako sodbo ne bo dokazano da je bil zapustnik neprišteven, ampak samo da je bil neprišteven v času pisanja oporoke in boš mogu ti spodbijat darila ponovno. Dam ti primer: En se ga napije in neprišteven napiše oporoko. Sodišče bo ugotovilo neprištevnost samo za tist trenutek ne pa na splošno. Tu gre za vprašanje objektivnih mej pravnomočnosti.
Kar se tiče postavljenega zahtevka je pa ta eden, ki pa je v vseh primerih isti, t.j. da se naj ugotovi, da je oporoka neveljavna. Vendar način da to dokaže je pa več: neprištevnot, ni obličnih zahtev, ponarejena oporka, prisila, zmota, itd. Zato pazi ker samo zato, ker odvetnica napiše da gre za tožbo po 60. členu ZD ne pomeni da bo sodišče po tem odločalo. Sodišče ni vezano na pravno kvalifikacijo ampak na opis dejanskega stanja. In zdej če si rekel na začetku da piše o neprištevnosti potem maš pa člen od prisile in zmote se osredotoči na prvo.
deadff
Pridružen: 14. Dec 2008 23:39
Odgovor Napisal/-a deadff » 29. Okt 2013 20:15
Tema je sicer že stara, ampak če še rabiš, je najboljše da nekomu, ki je ponudil pomoč, pošlješ tožbo, če jo maš skenirano, ker če ne je težko "komentirat". Pač prekri osebne podatke, imena, naslove itd.